FREE    CINEMA
Είναι ο κινηματογράφος της δεκαετίας του 1960, που ορίζει την αναγέννηση του αγγλικού κινηματογράφου μέσα από ταινίες αμφισβήτησης και ταινίες-γροθιά στο κατεστημένο. Άλλωστε, βρισκόμαστε στην κατεξοχήν δεκαετία της αμφισβήτησης που γεννάει συγχρόνως και τη νουβέλ βαγκ στη Γαλλία. Είναι το παγκόσμιο χίπικο κίνημα, όπου οι νέοι τότε, τα «παιδιά των λουλουδιών», θέλουν να πουν μόνο την αλήθεια, και να μην τους κοροϊδεύει πλέον κανένα κατεστημένο. Για τους πολλούς αυτό εκφράζεται στην Αγγλία με τη μουσική των Beatles («All we need is love»), είναι η περίοδος της pop-art που επηρεάζει και τον κινηματογράφο.

Το free cinema (ελεύθερο σινεμά), είναι η απελευθέρωση της κινηματογραφικής έκφρασης από το τότε αγγλικό κατεστημένο, τα συνδικάτα και τον στενά καθορισμένο εμπορικό κινηματογράφο. Το 1956, μετά την κρίση του Σουέζ, το free cinema επιτέθηκε στον «κινηματογράφο του ηρωισμού και του ψέματος». Είναι η περίοδος της πιο βαριάς συντεχνιακής νομοθεσίας για τον αγγλικό κινηματογράφο. Οι συντηρητικοί, που είναι στην εξουσία, προκαλούν τους ελεύθερα σκεπτόμενους ανθρώπους. Οι αισθητικές απόψεις του free cinema περνάνε μέσα από το κινηματογραφικό περιοδικό «Sequence», και οι κινηματογραφιστές αναλαμβάνουν πλέον οι ίδιοι την παραγωγή των ταινιών τους.
Αρχίζουν να γίνονται ταινίες που έχουν κοινή θεματολογία την κατάσταση των εργατών. Έχουν χαμηλό κόστος και οι δημιουργοί τους δε δεσμεύονται στις πολιτικές τους επιλογές. Αρχικά, γυρίζουν ντοκιμαντέρ και ταινίες μικρού μήκους. 

Λίντσεϊ  Άντερσον

Η ωριμότητα της αισθητικής του free cinema έχει να παρουσιάσει ταινίες σημαντικές και μεγάλους σκηνοθέτες. Ο Λίντσεϊ Άντερσον (1923-1994), γυρίζει το If… (1968) (https://www.youtube.com/watch?v=mufpDXIss5A), ως φόρο τιμής στο Διαγωγή μηδέν του Βιγκό, και το Ένας τυχερός άνθρωπος (1973). Η χρήση του ασπρόμαυρου που εναλλάσσεται με έγχρωμο φιλμ πρωτοδημιουργείται αυτήν την εποχή στην ταινία If... του Άντερσον.

Ρίτσαρντ Λέστερ 
Ο Κάρελ Ράις (1926-2002), δημιουργεί το Σάββατο βράδυ, Κυριακή πρωί (1960) (https://www.youtube.com/watch?v=f6gY5a8n1Hg), ο Ρίτσαρντ Λέστερ (γενν. 1932), Το νακ και πώς να το αποκτήσετε (1965) (https://www.youtube.com/watch?v=k3MG3HsVY5U&list=PLyEGTfR3aVASpFRFgnlHu3mpHAaaATIpD&index=5), και το Προσοχή έρχονται οι Beatles (1964), ο Τόνι Ρίτσαρντσον (1928-1991), το Γεύση από μέλι (1962) (https://archive.org/details/UnSaborAMielATasteOfHoneyTonyRichardson1961VOSE) και τη μικρού μήκους Κάθε μέρα εκτός απ’ τα Χριστούγεννα.

Τόνι Ρίτσαρντσον 
Τη δεκαετία του ’70, οι σκηνοθέτες του free cinema αρχίζουν να κάνουν πιο εμπορικό κινηματογράφο, γυρίζοντας λαϊκές ταινίες με ποιοτικές αξιώσεις. Μέσα από την αισθητική του free cinema εμφανίζονται και οι δύο Αμερικανοί που ζούσαν τότε στο Λονδίνο, Στάνλεϊ Κιούμπρικ (1928-1999) και Τζόζεφ Λόουζι (1909-1984). Ο εκπληκτικός Υπηρέτης (The servant) (1963) (https://www.youtube.com/watch?v=_SWtPaTS8es), του Λόουζι, με τον Ντερκ Μπόγκαρτ είναι μια από τις κορυφαίες ταινίες της εποχής αλλά ιδίως η ταινία του ο Μεσάζων (The go-between) (1971) (https://www.youtube.com/watch?v=VH4KWS4CYkA&list=PLmxRLVdxvsU3LUo27JXC-9Jv0OfGSBj_q&index=5). 

Τζόζεφ Λόουζι 
ΚΑΠΟΙΑ ΕΝΔΙΑΦΕΡΟΝΤΑ ΑΡΘΡΑ

